Кемгә кирәк ул ия белән хәбәр?

	Ун баланың сигезе китап укырга яратмый. Башкалабыз вузларында татарча укыту Казан дәүләт архитектура-төзелеш университетында (КДАТУ) һәм өлешчә КФУда гына сакланып калды. Урыс балаларына татар әдәбияты укыту  бик уңышсыз, татарча өйрәтү нык аксый.	 Ш.Мәрҗани исемендәге Тарих институтының Х. Фәез­ханов исемендәге Милли мәгариф тарихы һәм теориясе үзәге оештырган “Урта һәм югары белем бирү системасында татарча укыту: тарихы, бүгенге хәле һәм киләчәге” дигән гыйльми-гамәли җые­лышның хәтергә уелып калган иң гыйбрәтле нәтиҗәләре болар. Егермедән артык галим, берничә урта мәктәп укытучысы нотык тоткан җы­елышта милли мәгариф тарихына, аерым алганда, мәгъ­рифәтче Каюм Насыйри эш­чәнлегенә багышланган байтак кына чыгыш яңгыраса да, безне, табигый ки, мәга­ри­фебезнең бүгенге торышына багышланганнары күбрәк кы­зыксындырды. 
	Рәшит МИНҺАҖ	
Ватаным Татарстан

	№ 49 | 07.04.2015	


